# data[].attributes.body
Bona tarda, sóc la Sandra de Sant Pere de Riudebitlles.
A la nostra escola, el confinament va precipitar la creació de correus corporatius  i l'ús del Classroom (CM i CS). Vam realitzar unes píndoles i assessorament a aquells mestres que tenien més dificultats  o poc domini de les eines TIC.
Arrel del confinament, vam veure que era una eina força útil i que els alumnes no tenien dificultats en fer-lo servir, per això durant aquest curs hem estat continuant treballant amb aquestes eines de forma  sistematitzada i donant recolzament i ajuda a aquella part del professorat que no acaba de sentir-se còmode utiltizant-les.

# data[].attributes.body
Hola! Sóc l'Iván Ortiz de l'escola Jacint Verdaguer.
A l'escola es va crear el correu corporatiu per a tots els docents i l'alumnat arrel del curs passat pel confinament. Es va pensar que era una manera de comunicar-se amb l'alumnat, sobre tot, via Meet.
Aquest curs, hem continuat amb la plataforma Gsuite, concretament amb l'eina classroom.
Primerament, des de l'escola, la formació de centre va anar dirigida a conèixer millor aquesta eina i moltes de les possibilitats que ens aporta amb l'alumnat.
Després es va explicar a l'alumnat el funcionament i com s'utilitzaria al llarg del curs: si hi havia confinament, com es farien les classes, i sense confinament es va explicar que seria un recurs més.

Com a claustre hem considerar una eina molt interessant i continuarem el proper curs utilitzant-la i també realitzarem més formacions (interna o externa) per valorar noves possibilitats i potenciar el coneixement d'aquest recurs a tot el claustre.
A més utilitzem aquesta eina per penjar les fotos del grup i de les activitats realitzades, d'aquesta manera no es col·lapsa la pàgina de l'escola amb moltes entrades i cada grup pot veure les seves fotos, proposta molt bé acceptada per l'alumnat i les famílies.

# data[].attributes.body
Arrel de la pandèmia l'increment d'ús de les eines digitals és un fet però en moltes ocasions ha generat angoixa en el professorat que no en tenia un domini de les mateixes.
Tot i que a començament de curs vam fer petites formacions sobre meet, drive, classdojo ens hem adonat al llarg del curs que tenim una petita part del professorat que tot això li costa.
A més, a la nostra escola, l'ús d'eines digitals per treballar amb l'alumnat és molt desigual i depèn molt de cada mestre.
Per aquest motiu, des de la comissió d'estratègia digital ens hem proposat dos grans objectius de cara al curs vinent:
- acompanyament al professorat: oferir videotutorials, manuals... de certs programes o aplicacions. Si s'escau, es pot concretar una sessió per fer una petita formació. Per altra banda, oferir un espai on poder preguntar dubtes (els dies establerts al treball per comissions)
- Incentivar l'ús d'eines digitals amb l'alumnat: cada mes, la comissió proposarà una activitat per posar en pràctica amb l'alumnat, prèvia exposició amb el professorat.
Isabel San José

# data[].attributes.body
A la nostra escola i arrel del confinament del curs passat, ens vàrem plantejar la necessitat d'engegar i millorar l'ús de les eines digitals per a compartir amb els nostres alumnes. Vàrem obrir l'eix Moodle de l'escola i ampliar l'ús de les eines de google als alumnes del cicle mitjà, així com a tots els membres del claustre. La primera dificultat va ser el temps. Començàvem setembre amb un munt de feina afegida a part de la habitual de l'inici de curs. Per aquest motiu vàrem preparar les plataformes, vàrem fer una petita formació per part de la comissió digital a la resta dels companys. I hem creat una xarxa mensual o quinzenal de píndoles de formació sobre els recursos diversos, aquestes píndoles parteixen de les necessitats del claustre, recollides durant el primer mes de curs i les hem anat repartint al llarg del curs.
A la vegada fem un seguiment de les tasques digitals i l'aplicació de les tauletes.
Ha estat un curs molt productiu a nivell de recursos, però potser encara ens queda endreçar.

Maria Plana

# data[].attributes.body
Hola, sóc el Marc González de l'Escola Pau Casals de Sant Llorenç d'Hortons.

Us presento una altra proposta d'activitat que m'ha semblat interessant.
Normalment l'alumnat de 5è feien de padrins de lectura per a l'alumnat de P3. Preparaven material físic i explicaven contes als i les més petites de l'escola. Aquest any amb els grups bombolla hem hagut de pensar un altre tipus d'activitat.

Des de fa 3 anys disposem d'un projector NINUS per a l'alumnat d'Educació Infantil de l'escola. A partir de les necessitats i de les demandes que ens fan arribar els grups d'Infantil, els grups de 5è creem activitats a través de l'Eina Ninus Studio.

Mitjançant aquesta eina poden crear activitats molt lúdiques i entretingudes per a altre alumnat i ells i elles poden practicar escriptura i pensament lògic matemàtic a través d'una eina TAC.

Us deixo un enllaç on podeu veure aquesta eina i també l'enllaç per a crear activitats:
- Ninus - suelo interactivo para educación infantil y primer ciclo de primaria
- Ninus - Estudio

# data[].attributes.body
Hola, sóc el Marc González de l'Escola Pau Casals de Sant Llorenç d'Hortons.
Arran de la situació de confinament del curs passat vam haver d'adaptar-nos i posar en pràctica ràpidament l'eina Google Classroom.

Vam poder veure que era una eina molt intuïtiva i útil per al claustre i per a l'alumnat. Per aquesta raó vam decidir continuar amb la seva utilització tot i no haver-hi confinament.

Des de la Comissió Tac vam decidir formar-nos per tal de poder extreure les seves màximes possibilitats. Per aquesta raó, jo, com a coordinador Tac, estic fent un curs "Ús educatiu del treball al núvol" per tal de poder aprendre totes les possibilitats que aquesta eina ens pot oferir.

A partir de la formació es farà un traspàs a la comissió i es decidiran els aspectes més atractius i útils per al claustre i el nostre alumnat.

# data[].attributes.body
Bon dia, Sóc Sílvia Nohales de la Rapita.
Ja fa un parell d'anys que des de la comissió TAC ens vam proposar fer un treball de robòtica a tots els cicles.
A infantil vam decidir fer la introducció de les beebots, a CI utilitzaríem els robots programables Zowi. A CM ja introduiríem el Lego Wedo i a CS la programació amb Scratch.
L'any passat ja vam començar amb aquesta programació, però aquest any hem hagut de modificar-ho per la distribució dels grups.
Esperem que tot torni a la normalitat i continuem endavant amb aquest projecte.

Sílvia Nohales

# data[].attributes.body
A l’escola degut al confinament, vàrem crear correus corporatius per tot l’alumnat. D’aquesta manera, ens podíem posar en contacte i oferir recolzament personalitzat a les famílies.

Des de la comissió TAC ens hem proposat que Cicle Superior comenci a treballar amb els documents de GDrive per tal que el docent pugui oferir feedback als alumn@s de manera més directa a traves de comentaris o suggeriments.

No obstant, ens hem trobat amb la dificultat que els alumn@s tingui connectivitat a casa i de la mancança de la xarxa Wifi de l’escola.

En els darrers dies, sembla que l’esperada xarxa arribarà aviat, per tant ens hem proposat introduir aquesta dinàmica en una de les àrees de llengua.

Ramon LLorens

# data[].attributes.body
Al llarg del curs fem moltes activitats, entre elles el projecte d'escola.
Sovint ens és difícil poder-ne fer un recull ja que acabem utilitzant recursos que, difícilment, podem afegir a les documentacions que, com a claustre, estem habituats a fer.
L'activitat ens ha de poder permetre recollir i fer història de tot allò que puguem haver fet al voltant del projecte.
Anna Beltran.

# data[].attributes.body
Bon dia, sóc en Bernat Noya i us presento l'activitat del protagonista. És una activitat que fem des de P3 a 6è i el motiu que em porta a fer la proposta és que a cicle superior es fa un gran treball de la competència digital però a la resta de cursos no, tal i com podreu veure. Per tant, a la comissió digital, intentarem seqüenciar una sèrie d'activitats digitals a cada un dels cursos.